open-index/open-wikipedia-markdown huggingface dataset:
சார்லஸ் சூரின்

**சார்லஸ் சூரின்** (*Charles Jurine*-1751-1819) சுவிட்சர்லாந்தைச் சேர்ந்த விலங்கியல் நிபுணர் ஆவார். செனீவா இயற்கை வரலாற்றுச் சங்கத்திற்கு வௌவால்கள் தங்கள் காதுகளை வழிநடத்த பயன்படுத்துவது குறித்து லாசரோ ஸ்பல்லன்சானி எழுதிய கடிதத்தால் ஈர்க்கப்பட்ட சார்லஸ் சூரின்,  அவருடன் தொடர்பு கொண்டார்.  தனது கண்டுபிடிப்புகள் குறித்து ஸ்பல்லன்சானியுடன் கலந்துபேசி ஆய்வின் முடிவுகளை உறுதிப்படுத்தினார். ஆனால் சார்லஸ் சூரின் ஆய்வானது, டொனால்ட் கிரிஃபின் மற்றும் ஜி. டபிள்யூ. பியர்ஸ் ஆகியோர் எதிரொலி மூலம் இருப்பிடத்தை அறியும் கருத்தினை முன்மொழியும் வரை (20 ஆம் நூற்றாண்டு வரை) புறக்கணிக்கப்பட்டது.

## குறிப்புகள்
*Griffin, D.R. (1986). *Listening in the Dark*. Cornell University Press, Ithaca
*Houston, R., Parsons, S., Jones, G., and Bennett, A. (2001). *Biosonar: Seeing with Sound*. www.biosonar.bris.ac.uk (2001).
*Pollak, G.D. and Casseday, J.H. (1989). *The Neural Basis of Echolocation in Bats*. Springer-Verlag, Berlin
*Thomas, J.A., Moss, C.F., and Vater, M. (2004). *In: Echolocation in Bats and Dolphins*. (2004). The University of Chicago Press, Chicago

பகுப்பு:1751 பிறப்புகள்
பகுப்பு:1819 இறப்புகள்
பகுப்பு:சுவிட்சர்லாந்து விலங்கியலாளர்கள்
கார்யவட்டம்

**கர்யவட்டம்** (*Kariavattom*) என்பது இந்தியா மாநிலமான, கேரளத்தின் தலைநகரான திருவனந்தபுரம் நகரத்தின் ஒரு பகுதியாகும். கார்யவட்டத்தில்  கேரளத்தின் மிகப்பெரிய சர்வதேச விளையாட்டு அரங்கம் அமைந்துள்ளது. 

## நிலவியல்
கார்யவட்டமானது திருவனந்தபுரத்திலிருந்து சுமார் 14 கி.மீ. தொலைவில் தேசிய நெடுஞ்சாலை 47 இல் பங்கப்பாராவுக்கும்   (പാങ്ങപ്പാറ) மற்றும் கழக்கூடத்துக்கும் (കഴക്കൂട്ടം) இடையே அமைந்துள்ளது. இது ஸ்ரீகரியத்திலிருந்து (ശ്രീകാര്യം) சுமார் 3 கி.மீ தொலைவிலும், கனியாபுரத்திலிருந்து (കണിയാപുരം) 3.5 கி.மீ தொலைவிலும் உள்ளது. 

பழங்கால கூற்றுகளின்படி இளவரசர் மார்த்தாண்ட வர்மருக்கு (മാര്ത്താണ്ഡവര്മ്മ) (பிற்கால திருவாங்கூர் அரசர் ) எதிராக கிளர்ச்சி செய்த எட்டுவீட்டில் பிள்ளைமார் (എട്ടുവീട്ടീല് പിള്ളമാര്)  கரியாவட்டம் அருகே அமைந்துள்ள  ஐயப்பன் கோயிலுக்கு அருகில் ஒரு இடத்தில் சந்தித்ததால் இந்த இடத்திற்கு இந்த பெயர் வந்தது. அவர்கள் ஒரு வட்டமாக உட்கார்ந்து முக்கியத்துவம் வாய்ந்த விஷயங்களைப் பற்றி விவாதித்தார்கள் என்று நம்பப்படுகிறது, எனவே இதற்கு காரியாவட்டம்  ( *காரியம்+வட்டம்* *ஆகிய சொற்களிச் சேர்க்கை*.) என்று பெயர் பெற்றது. மேற்கண்ட  பெயர் குறித்த வாதம் முறையற்றது, காரியவட்டத்தில் உள்ள காரியம் என்ற சொல்லானது கழக்கூட்டம் கோயிலின் காரியக்கருடன் இணைத்துக் கூறப்படுகிறது. ஸ்ரீகாரியம் மற்றும் காரியாக்கர்களின் குடியேறிய இடமாதலால் கார்யவட்டம் என பெயர் பெற்றது என்றும் கூறப்படுகிறது. காரியவட்டமானது தற்போது திருவனந்தபுரம் மாநகராட்சிக்கு உட்பட்ட பகுதியாக உள்ளது.  நாராயண குருவின் பிறப்பிடம் &nbsp; கரியாவட்டத்திலிருந்து 5 கி.மீ. தோலைவில் உள்ளது. 

அஞ்சல் குறியீட்டு எண் (பின்) குறியீடு 695581. 

## கல்வி
பல்கலைக்கழக முதுகலை பிரிவு, அரசு கல்லூரி, கரியாவட்டம், பொறியியல் கல்லூரி [கேரள பல்கலைக்கழகம்], பல்கலைக்கழக பொறியியல் கல்லூரி மற்றும் எல்.என்.சி.பி.இ லட்சுமிபாய் தேசிய உடற்கல்வி கல்லூரி போன்ற சில முக்கிய கல்வி நிறுவனங்களின் அமைவிடமாக காரியவட்டம் உள்ளது. 

அசல் காரியாவட்டத்தில் (அதாவது கரியாவட்டம் ஜங்சன் அருகில்) அரசு. யுபிஎஸ், எஸ்.டி.ஏ பள்ளி, மார் கிரிகோரியஸ் ஆகிய மூன்று பள்ளிகள் உள்ளன. 

## பொருளாதாரம்
இந்தியாவின் மிகப்பெரிய தகவல் தொழில்நுட்ப மற்றும் மின்னணுவியல் தொழில்துறை பூங்காவான டெக்னோபார்க் காரியாவட்டம் அருகே அமைந்துள்ளது. திருவனந்தபுரம் சர்வதேச விளையாட்டு அரங்கம் (கிரீன்ஃபீல்ட் ஸ்டேடியம்) 2015 சனவரி 26 அன்று திறக்கப்பட்டது. 
பகுப்பு:Coordinates on Wikidata
பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
புது தில்லி காளி பரி

**புது தில்லி காளி பரி** (*New Delhi Kali Bari*) என்பது காளி தேவிக்கு அர்ப்பணிக்கப்பட்ட ஒரு இந்துக் கோயிலாகும். மேலும் இது இந்தியாவின் புது தில்லியில் வங்காள கலாச்சாரத்திற்கான மையமாகத் திகழ்கிறது. 1930களில் நிறுவப்பட்ட இது தில்லியில் உள்ள இலட்சுமிநாராயணன் கோயிலுக்கு (பிர்லா மந்திர்) அருகில் உள்ள மந்திர் மார்க்கில் அமைந்துள்ளது.       

## வரலாறு
வளர்ந்து வரும் வெளிநாட்டிலுள்ள பெங்காலி மக்களின் பல ஆண்டு கோரிக்கைகளுக்குப் பிறகு, இலட்சுமிநாராயணன் கோயிலுக்கு அடுத்துள்ள புதிய கோயில் சாலையில் ஒரு ஏக்கர் நிலம் ஒதுக்கப்பட்டது. கொல்கத்தாவின் காளிகாட் காளி கோவிலில் உள்ளதைப் போன்ற ஒரு சிலையுடன் சிறிது காலத்த்திற்குப் பிறகு காளி தேவியின் சிறிய ஆலயம் வந்தது. 1935 ஆம் ஆண்டில் முதல் தலைவராக இருந்த சுபாஷ் சந்திரபோஸுடன் இதன் குழு முறைப்படுத்தப்பட்டது. மேலும், முதல் இதனை சர் நீதிபதி மன்மத நாத் முகர்ஜி என்பவர் திறந்து வைத்தார். அதன் பிறகு பார்வையாளர்களுக்கும், விருந்தினர்களுக்கும் ஒரு கட்டிடம் எழுப்பப்பட்டது. பெங்காலி சுற்றுலாப் பயணிகள் அங்கு தங்குவதற்கு அறைகள் அல்லது தங்குமிடங்களை முன்பதிவு செய்யலாம். தில்லி காளிபரியில் ஒரு பழைய மற்றும் வளமான நூலகமும் உள்ளது.

## துர்கா பூசை
காளி பரியில் கொண்டாடப்படும் துர்கா பூசை, நகரின் பழமையான துர்கா பூசைகளில் ஒன்றாகும். இது முதலில் 1925 இல் தொடங்கியது. காளி பரியின் அசல் கோயில் பெயர்ட் சாலையில் (இன்றைய பங்களா சாகிப் சாலை) அமைந்துள்ளது. அங்கு உள்ளூர் வங்காள சமூகம் ஆண்டு துர்கா பூசைக்காக கூடியது. 1931 க்குப் பிறகு தற்போதைய கோயில் வந்த பிறகு, அது இங்கே மாற்றப்பட்டது. இன்று வரை, இது தில்லியில் உள்ள நூற்றுக்கணக்கான பூசைக் குழுக்களுக்கான முக்கிய புள்ளியாகத் தொடர்கிறது. மேலும் இது தில்லி வங்காளர்களிடையே பரவலாக மதிக்கப்படுகிறது.  தில்லியில் பழைய பூசைகள் மட்டுமே 1910 இல் தொடங்கப்பட்ட தில்லி துர்கா பூஜா சமிதி ஏற்பாடு செய்த காஷ்மீர் வாயிலிலும், திமர்பூர் மற்றும் சிவில் லைன்ஸ் பூஜா சமிதி ஏற்பாடு செய்த திமர்பூர் பூசையிலும் உள்ளன. 1914. 

காளி பரியில் நடந்த பூசைக் கொண்டாட்டம் பாரம்பரிய பாணியைப் பின்பற்றியது. 1936 முதல் பூசை சடங்குகள் கூட மாறாமல் உள்ளன. ரவீந்திர இசையில் பாரம்பரிய போட்டிகள் இன்னும் ஏற்பாடு செய்யப்பட்டுள்ளன. திரு சுவாபன் குமார் சக்ரவர்த்தி இதன் தற்போதையத் தலைவராக இருக்கிறார். பூசை பந்தல் கட்டுவதற்காக கொல்கத்தாவிலிருந்து கைவினைஞர்கள் அழைத்து வரப்படுகிறார்கள்.

## இடம்
புதுடில்லியில் கன்னாட்டு பிளேசுக்கு மேற்கே அமைந்துள்ள மந்திர் மார்க்கில் இந்த கோயில் அமைந்துள்ளது. உள்ளூர் பேருந்துகள், டாக்சிகள் மற்றும் ஆட்டோ ரிக்சாக்கள் மூலம் இந்த கோவிலை நகரத்திலிருந்து எளிதாக அணுக முடியும். அருகிலுள்ள தில்லி மெட்ரோ நிலையம் ஆர்.கே.ஆசிரமம் மார்க், சுமார் 2 கி.மீ. தொலைவில் அமைந்துள்ளது &nbsp;  

## குறிப்புகள்

## வெளி இணைப்புகள்
* New Delhi Kalibari at wikimapia

பகுப்பு:இந்திய இந்துக் கோயில்கள்
பகுப்பு:இந்துக் கோயில்கள்
குப்வாரா (சட்டமன்ற தொகுதி)

**குப்வாரா சட்டமன்ற தொகுதி**  (*Kupwara Assembly constituency*) என்பது இந்தியாவின் சம்மு-காசுமீரின் காசுமீர் சட்டப் பேரவையில் உள்ள 90 தொகுதிகளில் ஒன்றாகும்.  குப்வாரா,  பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற தொகுதி விவரம்
**குப்வாரா** (தொகுதி எண் 3) குப்வாரா மாவட்டத்தில் அமைந்துள்ள சட்டமன்ற தொகுதிகளில் ஒன்றாகும். இந்த தொகுதி பிசிக்கள் 18-சுலகோட், 20-ராடபக், 22-பும்ஹாமா, 23-ட்ரக்முல்லா, 25-குஷி, 26-படர்காம், 27-தாடிகூட், 30-குல்கம், 31-ஹராய், 32-ஹயான், 33-ட்ரெகாம், 34- குக்லோஸ், 35-கிரால்போரா, 36-குசெரியல், 37-குண்டிசோனா-ரேஷி. 38-பன்ஸ்காம், 39-மீல்யால், 40-ஷூலூரா, 41-தர்திஹைரி-கரகுண்ட், 42-குப்வாரா, 43-அவூரா, 44-தெஹ்ஸில் குப்வாராவின் சிர்ஹாமா மற்றும் தெஹ்ஸில் ஹண்ட்வாராவில் பிசி 55-மன்ஸ்காம் ஆகிய பகுதிகளை உள்ளடக்கியது.

## சட்டமன்ற உறுப்பினர்

* 1967: எம்.எஸ். தந்திரே, இந்திய தேசிய காங்கிரஸ் 
* 1972: அசாத் உல்லா ஷா, ஜம்மு & காஷ்மீர் தேசிய மாநாடு 
* 1977: அசாத் உல்லா ஷா, ஜம்மு & காஷ்மீர் தேசிய மாநாடு 
* 1983: பியர் அப்துல் கனி, ஜம்மு & காஷ்மீர் தேசிய மாநாடு 
* 1987: முஷ்டாக் அகமது லோன், ஜம்மு & காஷ்மீர் தேசிய மாநாடு 
* 1996: சைபுல்லா மிர், ஜம்மு & காஷ்மீர் தேசிய மாநாடு 
* 2002: சைபுல்லா மிர், ஜம்மு & காஷ்மீர் தேசிய மாநாடு 
* 2008: சைபுல்லா மிர், ஜம்மு & காஷ்மீர் தேசிய மாநாடு 
* 2014: பஷீர் அகமது தார், ஜம்மு-காஷ்மீர் மக்கள் மாநாடு 
* 2014 : மிர் முகமது பியாசு, 

## மேற்கோள்கள்

 

பகுப்பு:குப்வாரா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
உதயபானு சிங்

**உதய்பானு சிங்** (*Udaybhanu Singh*) (1893 பிப்ரவரி 12 - 1954 அக்டோபர் 22) இவர் 1911-1949 வரை தோல்பூர் மாநிலத்தின் ஆட்சியாளராக இருந்தார்.  அதன் பிறகு மாநிலம் இந்திய ஒன்றியத்துடன் இணைந்தது. இவர் பம்ராலியா வம்சத்தைச் சேர்ந்த ஜாட் இனத்தைச் சேர்ந்தவராவார். இவர் தனது சகோதரர் இராணா ராம் சிங்கிற்குப் பிறகு 1911 இல் பதவிக்கு வந்து வாரிசு இல்லாமல் இறந்தார். இவர் 1913 அக்டோபர் 9 அன்று முழு ஆளும் உரிமைகளைப் பெற்றார்.     

அஜ்மீரில் உள்ள மயோ கல்லூரியில் கல்வி கற்ற இவர் பின்னர் தேராதூனிலுள்ள பேரரசின் இராணுவப் பள்ளியில் சேர்ந்தார்.

## தோல்பூரின் கடைசி ஆட்சியாளர்
இவர் தோல்பூர் மாநிலத்தின் கடைசி ஆட்சியாளராக இருந்தார். மேலும் 1931 இல் வட்ட மேசை மாநாட்டில் பிரதிநிதியாக பணியாற்றினார். 1947 இல் இந்தியாவின் சுதந்திரத்திற்குப் பிறகு, தோல்பூரை ஏப்ரல் 7, 1949 அன்று இந்திய ஒன்றியத்தில் இணைத்தார். தோல்பூர் மூன்று அண்டை மாநிலங்களுடன் ஒன்றிணைந்து இந்திய தொழிற்சங்கத்திற்குள் மத்சய ஒன்றியத்தை உருவாக்கியது.  அதில் இவர் அரசப்பிரநிதியாக நியமனம் செய்யப்பட்டார். ஆனால் பின்னர் ஒன்றியம் இதுபோன்ற பல ஒன்றியங்கங்களுடன் இணைக்கப்பட்டு இன்றைய ராஜஸ்தான் மாநிலத்தை உருவாக்கியது. 

## தனிப்பட்ட வாழ்க்கை
1911 ஏப்ரலில் இவர்  என்பவரை, ஜிந்த் மாநிலத்தின் தலைவர் சம்சர் சிங்கின் மகளான மால்வேந்தர் கவுர் என்பவரை மணந்தார். தம்பதியருக்கு ஒரே மகள் இருந்தாள்     

## இறப்பு
இவர் 43 ஆண்டு ஆட்சிக்குப் பிறகு 1954 அக்டோபர் 22 அன்று 61 வயதில் இறந்தார்.  
## குறிப்புகள்

பகுப்பு:1954 இறப்புகள்
பகுப்பு:1893 பிறப்புகள்
பிரியதர்சினி கோளரங்கம்

thumb|பிரியதர்சினி கோளரங்கம்
**பிரியதர்சினி கோளரங்கம்** (*Priyadarshini Planetarium*) என்பது தென்னிந்திய மாநிலமான கேரளத்தின் திருவனந்தபுரத்தில்  அமைந்துள்ள கேரள அறிவியல் மற்றும் தொழில்நுட்ப அருங்காட்சியக வளாகத்தில் அமைந்துள்ள கோளரங்கமாகும். 1994 ஆம் ஆண்டில் பொதுமக்களுக்காக திறக்கப்பட்ட இந்தக் கோளரங்கமானது நாட்டின் பல்துறை கோளரங்குகளில் ஒன்றாகும்.

இங்கு பூமியின் எந்த ஒரு இடத்திலும், 12,500 ஆண்டுகளுக்கு முந்தைய அல்லது 12,500 ஆண்டுகள் பிந்தை
எதிர்காலத்தில் எந்த நாளிலும் நட்சத்திரங்கள் கொண்ட இரவு வானத்தை உருவகப்படுத்த முடியும். 

காட்சி நேரம்; காலை 10.30, மதியம் 12, மாலை 3.5 மணி ஆகும். திங்கள் கிழமைகளில் கோளரங்கம் மூடப்பட்டு இருக்கும்.

## வெளி இணைப்புகள்
* https://www.keralatourism.org/destination/priyadarsini-planetarium/229

பகுப்பு:திருவனந்தபுரத்திலுள்ள அருங்காட்சியகங்கள்
பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:இந்தியாவிலுள்ள கோளரங்கங்கள்
தோல்பூர் மாநிலம்

thumb|396x396px| 1870 இல் தோல்பூர் சர் பகவந்த் சிங்கின் மகாராஜா ராணா.
thumb|275x275px| தோல்பூர் இராணுவப் பள்ளியாக செயல்படும் கேசர்பாக் அரண்மனை
**தோல்பூர் மாநிலம்** (*Dholpur State*)  என்பது இந்தியாவின் கிழக்கு ராஜஸ்தானின் ஒரு இராச்சியம் ஆகும். இது கி.பி 1806 இல் ஆட்சியாளரான தோல்பூரைச் சேர்ந்த ஒரு இந்து ஜாட் ராணா கிராத் சிங் என்பவரால் நிறுவப்பட்டது.    1818 க்குப் பிறகு, இந்த அரசு பிரிட்டிசு இந்தியாவின் ராஜபுதன முகமையின் அதிகாரத்தின் கீழ் வைக்கப்பட்டது. 1947 இல் இந்தியா சுதந்திரம் பெற்று இந்திய ஒன்றியத்துடன் இணையும் வரை ராணாக்கள் மாநிலத்தை ஆண்டனர்.  

தோல்பூர் சுதேச அரசு இன்றைய ராஜஸ்தான் மாநிலத்தில் அமைந்துள்ளது. மாநிலத்தின் பரப்பளவு 3,038 கிமீ 2 (1,173 சதுர மீ) கொண்டிருந்தது. மேலும், ரூ .9,60,000 வருவாய் மதிப்பிடப்பட்டுள்ளது.  

ராஜஸ்தானின் முன்னாள் முதல்வர், வசுந்தரா ராஜே சிந்தியா, தோல்பூரின் முன்னாள் ஆளும் குடும்பத்தில் உறுப்பினராக இருந்தார். ஏனெனில் அவர் விவாகரத்து பெறுவதற்கு முன்பு அவரது மகாராஜா ஹேமந்த் சிங்கை திருமணம் செய்து கொண்டார்.

## வரலாறு
மாநிலத்தின் ஆரம்பகால வரலாறு பற்றி மிகக் குறைவாகவே அறியப்படுகிறது. பாரம்பரியத்தின் படி தௌலபுரம் என ஒரு முன்னோடி அரசு நிறுவப்பட்டது. 1505 ஆம் ஆண்டில் அண்டை நாடான கோகாத் மாநிலமான ராணா ஜாட் நிறுவப்பட்டது. 1740 மற்றும் 1756 க்கு இடையில் கோகாத் குவாலியர் கோட்டையை ஆக்கிரமித்தனர். 1761 முதல் 1775 வரை தோல்பூர் பாரத்பூர் மாநிலத்துடன் இணைக்கப்பட்டது. 1782 மற்றும் 1805 க்கு இடையில் தோல்பூர் மீண்டும் குவாலியருடன் இணைக்கப்பட்டது. 1806 சனவரி 10 அன்று தோல்பூர் ஒரு பிரிட்டிசு பாதுகாவலராக மாறியது. அதே ஆண்டில் கோகத்தின் ஆட்சியாளர் கோகாத்தை தோல்பூருடன் இணைத்தார்.   

தோல்பூரின் கடைசி ஆட்சியாளர் 1949 ஏப்ரல் 7 இல் இந்திய ஒன்றியத்தில் நுழைவதற்கான ஒப்பந்தத்தில்  கையெழுத்திட்டார். மேலும் மாநிலம் மத்ச்யா ஒன்றியத்தில் இணைக்கப்பட்டது.  
## மேலும் காண்க
* மராட்டியர்கள் 
* சிந்தியா 

## குறிப்புகள்

## வெளி இணைப்புகள்
* Genealogy of the rulers of Dholpur
* Princely States of India  A-J

பகுப்பு:இந்திய வரலாறு
பகுப்பு:இராஜஸ்தான்
புனே பெருநகரப் பகுதி

**புனே பெருநகர பகுதி** (**Pune Metropolitan Region (PMR)**) இந்தியாவின் மகாராட்டிரா மாநிலத்தின் புனே மாவட்டத்தில் உள்ள  புனே மாநகராட்சி, பிம்பிரி-சிஞ்ச்வடு மாநகராட்சி, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் அதனைச் சுற்றியுள்ள ஹவேலி தாலுகாவின் பகுதிகளையும் கொண்டதாகும். புனே பெருநகர வளர்ச்சிப் பகுதி 7,256 சதுர கிலோ மீட்டர் பரப்பு கொண்டதாகும்.

2011 ஆம் ஆண்டு இந்திய மக்கள் தொகை கணக்கெடுப்பின் படி,  புனே பெருநகர வளர்ச்சிப் பகுதியின் மக்கள்தொகை 50,57,709 ஆகும்.

மகாராட்டிரா மாநில முதலமைச்சரின் தலைமையில் இயங்கும் புனே பெருநகர வளர்ச்சிக் குழுமத்தில் (Pune Metropolitan Region Development Authority) (PMRDA), நகர்பற வளர்ச்சி அமைச்சர் மற்றும் ஒரு இந்திய ஆட்சிப் பணி அதிகாரி தலைமை நிர்வாகியாக செயல்படுகிறார். இது புனே பெருநகர வளர்ச்சிப் பணிக்களுக்கு திட்டமிட்டு, விதிகளை வரையறைத்து கண்காணிக்கிறது. புனே மற்றும் பிம்பிரி-சிஞ்ச்வடு பகுதிகளைச் சுற்றி சுற்றுச் சாலைகள் அமைத்தல், புனே மெட்ரோ இரயில்வே அமைத்தல் புனே பெருநகர வளர்ச்சி குழுமத்தின் முக்கியப் பணிகளாக உள்ளது.

## புனே பெருநகரத்தின் எல்லைகள்
புனே பெருநகர வளர்ச்சிப் பகுதியில் புனே மாவட்டத்தின் புனே நகர்புற தாலுகா, பிம்பிரி-சிஞ்ச்வடு, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் புனேவைச் சுற்றியுள்ள  ஹவேலி தாலுகாவின் பெரும் பகுதிகள் அடங்கியுள்ளது. புனே பெருநகரப் பகுதியில் இயங்கும் உள்ளாட்சி அமைப்புகள் பின்வருமாறு:

### மாநகராட்சிகள்
* புனே மாநகராட்சி
* பிம்பிரி-சிஞ்ச்வடு மாநகராட்சி

### கண்டோன்மென்டுகள்
* புனே கண்டோன்மென்ட் 
* கட்கி கண்டோன்மென்ட்
* தேகு ரோடு கண்டோன்மென்ட்

## மேற்கோள்கள்

பகுப்பு:புனே
பகுப்பு:புனே மாவட்டம்
பீலிக்கான் முனீசுவரர் கோயில்

மியான்மாரில் உள்ள **பீலிக்கான் முனீசுவரர் திருக்கோயில்** கள்ளர் மரபை சேர்ந்த " பெ.ந. குப்புசாமி கடாரத் தலைவர் " அவர்களால் 1861 ஆண்டில் கட்டப்பட்டது. 

இங்கு வருடத்தில் 10 நாட்களுக்கு கோயிலின் திருவிழா சிறப்பாக தமிழர்களால் நடத்தப்படுகின்றது. வருடத்தில் எல்லா நாட்களிலும் அன்னதானம் வழங்கப்படுகிறது.

கோயில் நிர்வாகம் மூலமாக பொங்கல் திருவிழாவும், மஞ்சுவிரட்டு விழாவும் சிறப்பாக நடைபெறுகிறது.

இந்த கோயிலில் உள்ள அங்காளம்மன் சன்னதிக்கு என்று தனி கோயில் " விரையா மழவராயர் " அவர்களால் கட்டப்பட்டது.

கோயில் திருவிழாவின் பொது தேவஸ்தான ஸ்தாபகர் "கடாரத்தலைவர்" குடும்பத்திற்கு மரியாதை செய்யப்படுகின்றது. 

வருடம் முழுவதும் இருபத்தி நான்கு மணி நேரம் உணவு வழங்கப்படும் கோவிலாக விளங்குகின்றது. இங்கு கள்ளர்களிலில் கடாரம்கொண்டான், கடாரத்தலைவர், மழவராயர், சோழகர், சோழங்கத்தேவர், வாண்டையார் போன்ற பட்டப்பெயர்கள் உடைய கள்ளர் மரபினர் வாழ்ந்துவருகின்றனர்.   

 

## மேற்கோள்கள்

பகுப்பு:மியான்மாரில் உள்ள இந்துக் கோயில்கள்
உரி (சட்டமன்ற தொகுதி)

**உரி** இந்தியாவின் ஜம்மு-காஷ்மீரின் ஜம்மு- காஷ்மீர் சட்டமன்றத்தில் உள்ள 87 தொகுதிகளில் ஒன்றாகும். மேலும் உரி பரமுல்லா மக்களவைத் தொகுதியின் ஒரு பகுதியாகும் .    

## சட்டமன்ற உறுப்பினர்

## மேற்கோள்கள்

 
பகுப்பு:பாரமுல்லா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
புனே பொறியியல் கல்லூரி

**புனே பொறியியல் கல்லூரி** (**College of Engineering Pune** (**COEP**), இந்தியாவின் மகாராட்டிரா]] மாநிலத்தின் புனே நகரத்தின் மையப்பகுதியான சிவாஜி நகரில் 36.81 ஏக்கர் பரப்பளவில் அமைந்துள்ளது. இப்பொறியியல் கல்லூரி புனே பல்கலைக்கழகத்தின் உறுப்புக் கல்லூரியாகும்.  கிண்டி பொறியியல் கல்லூரி (1794) மற்றும் இந்திய தொழில்நுட்பக் கழகம் ரூர்க்கி (1847)-க்கு அடுத்து பிரித்தானிய இந்தியாவில் 1854-இல் துவக்கப்பட்ட மூன்றாவது பொறியியல் கல்லூரி இதுவாகும். இக்கல்லூரி வளாகத்தை 2003-இல் மகாராட்டிரா அரசு பாரம்பரிய வளாகமாக அறிவித்துள்ளது.

## மாணவர் சேர்க்கை

### இளநிலைப் பட்டப் படிப்புகள்
மகாராட்டிரா மாநில பொது நுழைவுத் தேர்வு மற்றும் தகுதி அடிப்படையில் இளநிலைப் படிப்புகளில் (B. E) மாணவர் சேர்க்கை நடைபெற்றது.

தற்போது மகாராட்டிர மாநிலப் பொது நுழைவுத் தேர்வு வாரியத்தின் போட்டித் தேர்வுகளின் மதிப்பெண் மற்றும் + 2 அறிவியல் பாடங்களில் பெற்ற மதிப்பெண்கள் அடிப்படையில் மாணவர் சேர்க்கை நடைபெறுகிறது. மாணவர் சேர்க்கையின் இட ஒதுக்கீடு முறையும் கடைபிடிக்கப்படுகிறது.

### முதுநிலை பட்டப்படிப்பு  மற்றும் முனைவர் படிப்புகள்
பொறியியல் பட்டதாரி தகுதித் தேர்வு மூலம் முதுநிலை தொழில்நுட்ப (M.Tech) படிப்பில் மாணவர் சேர்க்கை நடைபெறுகிறது. மேலும் பொறியியலில் பல்துறையில் ஆய்வுப் படிப்பில் முனைவர் பட்டங்கள் வழங்குகிறது. பயன்பாட்டுச் சுற்றுச் சூழழியல் மற்றும் பயன்பாட்டு வேதியியல் துறைகளில் ஆய்வு முனைவர் படிப்புகள் உள்ளது. 
## மேற்கோள்கள்

## வெளி இணைப்புகள்
*  புனே பொறியியல் கல்லூரியின் இணையதளம்

பகுப்பு:புனே
பகுப்பு:புனே மாவட்டம்
பகுப்பு:மகாராட்டிராவில் கல்வி
பரியாயம்

**பரியாயம்** (*Paryaya*) என்பது ஒரு மத சடங்காகும். இது ஒவ்வொரு மாற்று ஆண்டிலும் உடுப்பியின் கிருட்டிண மடத்தில் (கிருட்டிணர் கோயில்) நடைபெறுகிறது. கிருட்டிண மடத்தின் பூஜை மற்றும் நிர்வாகம் துவைதத் தத்துவஞானி மத்வாச்சாரியாரால் நிறுவப்பட்ட உடுப்பியின் எட்டு மடங்களின் துறவிகள் மத்தியில் விநியோகிக்கப்படுகிறது. ஒவ்வொரு மடத்திலும் ஒவ்வொரு துறவிக்கும் இரண்டு வருட காலத்திற்கு சுழற்சி மூலம் உடுப்பி கிருட்டிணருக்கு பூஜை செய்ய வாய்ப்பு கிடைக்கிறது. 

பரியாயத்தின் போது, ​​கிருட்டிண மடத்தின் ஒரு மடத்தின் துறவியிடமிருந்து மற்றொரு மடத்தின் துறவியிடம் ஒப்படைக்கப்படுகிறது. இது ஒவ்வொரு இரண்டு வருடங்களுக்கொருமுறையும் நடைபெறுகிறது. கடைசியாக 2014 சனவரி 18, அன்று, சோதே மடத்தின் விசுவல்லபட் தீர்த்தரிடமிருந்து கனியூர் மடத்தின் வித்யாவல்லப தீர்த்தருக்கு பூசை மற்றும் நிர்வாகம் ஒப்படைக்கப்பட்டது.  

பரியாயம் சனவரி 18  அன்று அதிகாலையில் நடைபெறுகிறது. இதற்கான ஏற்பாடுகள் முந்தைய ஆண்டிலிருந்து தொடங்குகின்றன. பொறுப்பேற்கும் தீர்த்தர் தண்டதீர்த்தம் என்ற இடத்திற்குச் சென்று புனித குளத்தில் நீராடி, மரபுப்படி பூசை செய்கிறார். அதிகாலை 3 மணியளவில் அவர் உடுப்பி நகரத்திற்குள் நுழைகிறார். உடுப்பி நகரத்தின் ஜோடுகட்டே என்ற இடத்தில் (வட்ட அலுவலகத்திற்கு அருகில்) இருந்து ஊர்வலம் ஆரம்பிக்கப்படுகிறது. அங்கு பொறுப்பேற்கும் துறவியும் மற்றும் பிற துறவிகளும் கலாச்சார நிகழ்ச்சிகளுடனும், நாடகங்களுடன் பல்லக்கில் கொண்டு செல்லப்படுகிறார்கள். பின்னர் வெளியேறும் துறவியுடன் மடத்திற்குள் நுழைகிறார். அங்கு மடத்தின் நிர்வாகம் முறைப்படி ஒப்படைக்கப்படுகிறது. மடத்திற்குள் சர்வஜ்ன பீடத்தில் ஒப்படைக்கும் விழா நடைபெறுகிறது. இந்த விழாவில் வெளியேரும் துறவி அக்சய பாத்திரம் போன்ற ஒரு பொருளையும், சன்னதியின் சாவியையும் ஒப்படைக்கிறார். ஏழு நூறு ஆண்டுகளுக்கு முன்பு இருந்ததைப் போல பல சடங்குகள் பின்பற்றப்படுகின்றன. பொது மக்களின் நலனுக்காக மடத்தினுள் பொது விழா நடத்தப்படுகிறது.  
## குறிப்புகள்

## வெளி இணைப்புகள்
* Udupi Paryaya 
*Udupi Shiroor Mutt Paryaya 2010 
*Udupi Paryaya 2010 in Times of India 
* See South Canara Gazetteer 1894
*  Report on Paryaya  
* Paryaya festival
*Glimpses of Paryaya 
*The Eight Tulu Monasteries of Udupi
பகுப்பு:இந்து சமய விழாக்கள்
சுந்தர் லால் கோரா

**முனைவர்** **சுந்தர் லால் கோரா** (Dr *Sunder Lal Hora*;  FRSE FLS பிறப்பு 2 மே 1896, இறப்பு 8 திசம்பர் 1955)  இந்திய மீன் ஆராய்ச்சியாளர் ஆவர். இவருடைய மேற்குத் தொடர்ச்சி மலை மற்றும் இந்தோ-மலேய வடிவங்களில் உயிர் புவி இன உறவுமுறை ஈர்ப்பு  முக்கியத்துவம் வாய்ந்தது. பைனி பிரசாத்துக்குப் பின் இந்திய விலங்கியல் ஆய்வின் இரண்டாவது இயக்குநராக இருந்தார். 

## வாழ்க்கை
ஹோரா 2 மே 1896இல் பஞ்சாப்பில் (இன்றைய பாகிஸ்தான் ) ஹபீசாபாத்தில் பிறந்தார். இவர் லாகூருக்குக் கல்லூரி கல்வி பயிலச் செல்லும் முன் பள்ளிக் கல்வியினை சூல்லண்டரில் பயின்றார். இவரது கல்லூரிக் வருகை தந்த தாமஸ் நெல்சன் அன்னண்டேலைச் சந்தித்தார். அன்னண்டேல் இந்திய விலங்கியல் ஆய்வுக்கு வருமாறு கோராவை அழைத்தார். 1921 ஆம் ஆண்டில் கோரா மீன் இயல் மற்றும் ஊர்வன அறிவியல் பிரிவின் பொறுப்பாளராகவும், 1947 ஆம் ஆண்டில் இந்திய விலங்கியல் கள ஆய்வு நிறுவனத்தின் இயக்குநராக இருந்த பைனி பிரசாத் இந்திய அரசாங்கத்தின் ஆலோசகராக பதவி உயர்வு பெற்றப்பின் நியமிக்கப்பட்டார்.  

எடின்பரோவில் உள்ள எடின்பரோ ராயல் குழுமத்தின் உறுப்பினராக 1929ஆம் ஆண்டு தேர்ந்தெடுக்கப்பட்டார். இப்பொறுப்பிற்கு இவரை ஜேம்ஸ் கார்ட்லி, ஆஸ்வொர்த், ஜான் ஸ்டீபன்சன், சார்லசு கென்ரி. ஓடொனாகு , ஜேம்சு ரிட்ச்சி முதலானோர் முன்மொழிந்தனர்..

கோரா 1955 ஆம் ஆண்டு திசம்பர் 8 நாளில்  இறந்தார்.   

## பணிகள்
இவர் விலங்குகள் பரவல் குறித்த சாத்புராவின் கருதுகோளினை முன்மொழிந்தார். இக்கருதுகோளின்படி மத்திய இந்திய சாத்புராவின் சரக மலைகள் மலேய தீபகற்ப விலங்கள் படிப்படியாகப் புலம்பெயர்ந்து இந்தியத் தீபகற்பத்தில் உள்ள மேற்குத் தொடர்ச்சி மலை வரை பரவ பாலமாகச் செயல்பட்டதாக அறியப்படுகிறது. பாறைகள் மீது பிடிப்பதற்குச் சிறப்பு உறிஞ்சிகளைக் கொண்ட கொடூரமான மீன்களின் அடிப்படை கோட்பாடுகளை ஆதரித்தார். இருந்தபோதிலும், இவரது எடுத்துக்காட்டுகள் தனியாகத்   தோன்றிய உயிரிகள் என பிந்தைய ஆராய்ச்சிகள் மூலம் அறியப்பட்டது. இத்தகைய பண்புகள் பரிணாம வளர்ச்சியில் உயிரிகளின்ஒன்றிணைந்த பரிணாம வளர்ச்சிக்கான எடுத்துக்காட்டுகளாக உள்ளது .   

இந்தியாவில் மீன் மற்றும் வனவிலங்கு பாதுகாப்பு இயக்கத்தின் முன்னோடியாகக் கோரா திகழ்ந்தார். மேலும் நதிகளின் காணப்படும் மீன்களின் இடம்பெயர்வில் அணைகளின் தாக்கத்தைச் சுட்டிக்காட்டினார். இந்திய அணைகளில் மீன் ஏறிச்செல்லாவண்ணம் மோசமான வடிவமைப்பைக் கொண்டுள்ளதாகக் குறிப்பிட்டார்.  

அரிசி மீன்களின் ஒரு வகையான, ஹொரைச்ச்திஸ் ("கோரா  மீன்"), கோராவின் நினைவாக உருவாக்கப்பட்டு, கோரைசைதியேடே குடும்பத்தின் ஒரே உறுப்பினராக வைக்கப்பட்டது. இந்த இனங்கள் இப்போது *ஒரிஜியாஸ்* இனத்தில் வைக்கப்பட்டுள்ளன. கோரைசைதியேடேயாந்து தற்பொழுது மீன் வகுப்பின் செல்லுபடியாகத குடும்பமாக உள்ளது. 

## மேற்கோள்கள்

## நூல் பட்டியல்
* Hora, S. L. 1944.  On the Malayan affinities of the freshwater fish fauna of Peninsular India, and its bearing on the probable age of the Garo-Rajmahal Gap.  Proc. Natl. Inst. Sci. India, 10(2):423–439.
* Hora, S. L.  1949.  Satpura Hypothesis of the Distribution of the Malayan Fauna and Flora to Peninsular India.  Proc. Natl. Inst. Sci. India, 15(8):309–314.

பகுப்பு:இந்திய விலங்கியலாளர்கள்
பகுப்பு:1896 பிறப்புகள்
பகுப்பு:1955 இறப்புகள்
பகுப்பு:இயற்கையியலாளர்கள்
பகுப்பு:மீனியலாளர்கள்
மன்மத நாத் முகர்ஜி

**சர் மன்மத நாத் முகர்ஜி** (*Manmatha Nath Mukherjee*) (1874 அக்டோபர் 28 - 1942 திசம்பர் 6) இவர் கொல்கத்தா உயர்நீதிமன்றத்தின் பெங்காலி நீதிபதியாகவும், ஒரு சிறந்த நீதிபதியாகவும் இருந்தார்.  இவர் இந்தியாவின் தலைமை ஆளுநரின் நிர்வாகக் குழுவின் சட்ட உறுப்பினராகவும் இருந்தா. மேலும் இவருக்கு 1935 இல் வீரத்திருத்தகை கௌரவம் வழங்கப்பட்டது.  இவர் வங்காள அறிஞர் சர் கூரூதாஸ் பானர்ஜியின் மருமகன் ஆவார்.  

## ஆரம்ப கால வாழ்க்கை
இவர் பிரிக்கப்படாத வங்காளத்தின் நதியா மாவட்டத்தில் உள்ள ஜகதி என்ற கிராமத்தில் உனதி நாத் முகர்ஜியின் மகனாகப் பிறந்தார். இவர் தனது கல்வியை ஆல்பர்ட் கல்லூரிப் பள்ளியில் பெற்றார். நுழைவுத் தேர்வில் தேர்ச்சி பெற்ற பின்னர் கொல்கத்தாவின் மாநிலக் கல்லூரியில் சேர்ந்து முதுகலைப் பட்டம் பெற்றார். பின்னர் இவர், சுரேந்திரநாத் சட்டக் கல்லூரியில் (அப்போதைய கொல்கத்தாவின் ரிப்பன் கல்லூரி ) சட்டம் பயின்றார்.   
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2019)">மேற்கோள் தேவை</span>]]* &#x5D;

## தொழில்
1924 ஆம் ஆண்டில் இவர் கொல்கத்தா உயர்நீதிமன்றத்தில் இளைய வழக்கறிஞராகப் பணியைத் தொடங்கி, 1935 இல் நீதிபதியாக பதவியில் உயர்ந்தார். தாரகேஸ்வர் கோயில் வழக்கு போன்ற முக்கியமான மோதல்களைத் தீர்க்க சில குறிப்பிடத்தக்க, பக்கச்சார்பற்ற தீர்ப்புகளுக்கு இவர் பிரபலமானார். ஆளுநரின் நிர்வாகக் குழுவின் பெங்காலி சட்ட உறுப்பினராகவும், கொல்கத்தா இலக்கிய சங்கத்தின் தலைவராகவும், 1926 முதல் இந்திய ஆராய்ச்சி நிறுவனத்தின் தலைவராகவும் இருந்தார்.  ஓய்வுக்குப் பிறகு பாட்னா உயர்நீதிமன்றம் மற்றும் சமூகப் பணிகளில் பயிற்சிச் சட்டத்தைத் தொடங்கினார். வங்காளத்தில் வகுப்புவாத எதிர்ப்பு பிரச்சாரத்தை ஏற்பாடு செய்தார். புதுடெல்லி காளி பாரியின் கட்டிடத்தை அவர் திறந்து வைத்தார். இவரது சட்ட அறிவை கருத்தில் கொண்டு இந்திய அரசு இவரை சில நாட்கள் சட்ட செயலாளராக நியமித்தது. இவர் சட்டம் குறித்து சில புத்தகங்களை எழுதினார்.    

## குறிப்புகள்

பகுப்பு:1942 இறப்புகள்
பகுப்பு:1874 பிறப்புகள்
ஸ்காட்டிஷ் விக்கிப்பீடியா

ஸ்காட்டிஷ் விக்கிப்பீடியா (ஸ்காட்ஸ்: விக்கிப்பீடியா) என்பது விக்கிப்பீடியாவின் ஸ்காட்டிஷ் மொழி பதிப்பாகும். இது விக்கிமீடியா அறக்கட்டளையால் இயக்கப்படுகிறது. இது ஜூன் 23, 2005 அன்று தொடங்கப்பட்டது, முதலில் பிப்ரவரி 2006 இல் 1,000 கட்டுரைகளையும், நவம்பர் 2010 இல் 5,000 கட்டுரைகளையும் பெற்றது. ஆகஸ்ட் 2020 க்குள், இது சுமார் 58,000 கட்டுரைகளைக் கொண்டிருக்கும். ஸ்காட்டிஷ் விக்கிப்பீடியா ஆங்கிலம் அல்லது ஆங்கில அடிப்படையிலான பிட்ஜின் / கிரியோலில் எழுதப்பட்ட எட்டு விக்கிப்பீடியாக்களில் ஒன்றாகும்.

## சர்ச்சை
ஆகஸ்ட் 2020 இல், விக்கி ஆங்கில மொழிபெயர்ப்பில் தவறான தன்மையால் சமூக ஊடகங்கள் மற்றும் செய்தி நிறுவனங்களால் கடுமையாக ஆராயப்பட்டது. தற்போது சமூகத்தால் ஸ்காட்டிஷ் விக்கிப்பீடியா மதிப்பாய்வு செய்யப்பட்டு வருகிறது. அமெரிக்காவில் ஒரு பயனர், அமரிலிஸ் கார்டனர்  (AmaryllisGardener) ஸ்காட்டிஷ் மொழியை கலாச்சார ரீதியாக சேதப்படுத்தியதாக குற்றம் சாட்டப்பட்டார். அவர் தளத்தில் 27,000 கட்டுரைகளை (பெரும்பாலும் எழுத்துப்பிழை) உருவாக்கியுள்ளார். அமெலி கார்ட்னர் ஸ்காட்டின் விக்கிப்பீடியா கட்டுரைகளில் பாதிக்கும் மேற்பட்ட 200,000 பதிப்புகளை உருவாக்கியுள்ளார். அவர் 6 ஆண்டுகளுக்கும் மேலாக தளத்தில் தீவிரமாக செயல்பட்டு வருகிறார் மற்றும் ஸ்காட்ஸ் விக்கிபீடியாவின் நிர்வாகியாக இருந்து வருகிறார். அவர் ஸ்காட்டிஷ் பேசாத ஒரு அமெரிக்க இளைஞன் என்று கூறப்படுகிறது. ஸ்காட்டிஷ் விக்கிப்பீடியாவின் வரலாற்றில் எந்தவொரு நபரின் அதிக எண்ணிக்கையிலான கட்டுரைகளை அவர் உருவாக்கியுள்ளார், 57,928 கட்டுரைகள் மட்டுமே உள்ளன. ஆங்கிலத்தில் கட்டுரைகள் எழுதியதற்காக விமர்சிக்கப்பட்டார். இந்த சர்ச்சையை ஸ்காட்டிஷ் மொழி பேசும் ஒருவர் ரெட்டிட் இடுகையில் கண்டுபிடித்தார். சர்ச்சை எழுந்த நாளிலிருந்து, ஸ்காட்டிஷ் விக்கிப்பீடியா அனைத்து உள்ளீடுகளையும் மறுபரிசீலனை செய்யத் தொடங்கியது மற்றும் அமலி கார்னர் உருவாக்கிய பல கட்டுரைகளை நீக்கியது.

## மேற்கோள்கள்

பகுப்பு:மொழிவாரி விக்கிப்பீடியாக்கள்
தெலகா

**தெலகா** (*Telaga*) எனப்படுவோர் இந்திய மாநிலங்களான  ஆந்திரப் பிரதேசம் மற்றும் தெலுங்கானா பகுதிகளில், வேளாண்மைத் தொழில் செய்து வந்த இனக்குழுவினர் ஆவார் .

தெலகா சமூகத்தை சேர்த்தவர்கள் மேற்கு மற்றும் கிழக்கு கோதாவரி 
மாவட்டங்களில் அடர்த்தியாக வசிக்கின்றனர்.தெலகா இனத்தவர்கள் காப்பு இனத்தின் உட்பிரிவினராக உள்ளனர். ஆந்திரப் பிரதேசத்தில் முன்னேறிய சமூகமாக வகைப்படுத்தப்பட்டுள்ளனர். தெலகா சமூகத்தினர்  தெலுங்கு சோழர் வம்சத்தின்  வழித்தோன்றல்கள் என்று நம்பப்படுகிறது.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:ஆந்திரப்பிரதேசத்தின் சமூக அமைப்புகள்
மரியா லிகோரியோ

**மரியா லிகோரியோ** (*Maria Ligorio*) (பிறப்பு 1970 சூன் 25 சான் மைக்கேல் சாலண்டினோ) இவர் ஓர் கண்பார்வையற்ற, இத்தாலியைச் சேர்ந்த பாராலிம்பிக் விளையாட்டில் கண்பார்வையற்ற வீரராவார். இவர், 1996 கோடைகால பாராலிம்பிக் போட்டிகளில் வெண்கலப் பதக்கத்தையும், 2000 கோடைகால பாராலிம்பிக் போட்டிகளில் வெள்ளிப் பதக்கத்தையும் வென்றுள்ளார்.

## சுயசரிதை
மரியா லிகோரியோ 1970 இல் பிறந்தார். தனது ஒரு வயதில் தனது பார்வையை முற்றிலுமாக இழந்தார். விரைவோட்டத்தில் மதிப்புமிக்க ஓட்டப்பந்தய வீரராக மாறிய இவர், 1989 ஆம் ஆண்டில் ரோமில் வேலைக்காக சென்றததைத் தொடர்ந்து போட்டியிடத் தொடங்கினார். ஒரு தசாப்தத்தில் இவர் கோடைகால பாராலிம்பிக் விளையாட்டு, மூன்று உலகப் போட்டியிலும், நான்கு ஐரோப்பிய போட்டியிலும், 100, 200, 400 மீ பிளாட் சிறப்புகளிலும், 4 × 100 மீ *ரிலே*விலும் பங்கேற்றார்.

2000 ஆம் ஆண்டில் சிட்னி பாராலிம்பிக்கில் பங்கேற்ற பிறகு, தனிப்பட்ட காரணங்களுக்காக, இவர் சர்வதேச போட்டியை விட்டு வெளியேறினார். இருப்பினும், இவர் 2012 இல் இத்தாலியப் போட்டியில் பங்கேற்றார், லண்டன் விளையாட்டுப் போட்டிகளில் இவர் நுழைந்த சந்தர்ப்பத்தில், 100 மற்றும் 200 மீ ஓட்டத்தில் (முழுமையான கண்பார்வையற்றவருக்கானப் பிரிவு) சிறந்த வெற்றியைப் பெற்றார்.

## குறிப்புகள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
மார்டினா வில்லிங்

**மார்டினா மோனிகா வில்லிங்** (*Martina Willing*) (பிறப்பு: 1959 அக்டோபர் 3) இவர் ஜெர்மனியைச் சேர்ந்த ஒரு இணை ஒலிம்பிக் தடகள வீரராக போட்டிகளில் போட்டியிடுகிறார். இவர் கண்பார்வையற்றவராகவும், உடலியக்கக் குறைபாடு உள்ளவராகவும் இருக்கிறார். 1994 வரை இவர் பார்வை குறைபாடுள்ள விளையாட்டு வீரர்களுக்கான எஃப் 11 வகைப்பாட்டில் போட்டியிட்டார்; பக்கவாதத்தைத் தொடர்ந்து, இவர் தள்ளு வண்டியில் அமர்ந்து வீசுபவராக போட்டிக்குத் திரும்பினார். 1994 ஆம் ஆண்டு லில்லிஹாமரில் நடந்த குளிர்கால விளையாட்டுகளிலும், 1992 ஆம் ஆண்டு முதல்  2016 வரை பார்சிலோனாவின் ரியோவில் நடைபெற்ற ஏழு கோடைக்கால விளையாட்டுகள் உட்பட இவர் எட்டு பாராலிம்பிக் போட்டிகளில் போட்டியிட்டு பதக்கம் வென்றார்.   லில்லிஹாம்மர் பாராலிம்பிக்கில் கீழே வீழ்ந்ததைத் தொடர்ந்து நடைபெற்ற முழங்கால் அறுவை சிகிச்சையின் போது ஏற்பட்ட சிக்கல்கள் இவரது பக்கவாதத்திற்கு வழிவகுத்தன.

மே 2017 நிலவரப்படி, இவர் எஃப் 11 மற்றும் எஃப் 56 ஈட்டி எறிதல், மற்றும் பி 11 பென்டத்லான் நிகழ்வுகளில் உலக சாதனை படைத்தவர்.

இவர் 2000 ஆம் ஆண்டில் வாங் யூன் டாய் சாதனை விருதை வென்றார் . இவர் உயிரியலாளராகவும் பணிபுரிந்து ஓய்வு பெற்றுள்ளார்.  

## குறிப்புகள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
சில்வியா ஜெமிக்னானி

**சில்வியா ஜெமிக்னானி** (*Silvia Gemignani*) (பிறப்பு: 1972 செப்டம்பர் 2 பியட்ராசந்தா ) இத்தாலியைச் சேர்ந்த இவர் ஓர் தடகள விளையாட்டு வீரராவார். இவர் நெடுமுப்போடிகளில் போட்டியிடுகிறார்.

ஜெமிக்னானி 2000 கோடைகால ஒலிம்பிக்கில் முதல் ஒலிம்பிக் டிரையத்லானில் போட்டியிட்டார் . இவர் பந்தயத் தூரத்தை 2: 05: 21.26 என்ற மணிக்கணக்கில் ஓடி இருபதாம் இடத்தைப் பிடித்தார். இவர், 2004 கோடைகால ஒலிம்பிக்கில், மீண்டும் போட்டியிட்டார். இதில் 2: 08: 56.94 என்ற நேரத்தில் இருபத்தி ஓராமிடத்தைப் பிடித்தார்.

1997 முதல் 2007 வரை எலைட் வுமன் ஐடியூ பந்தயங்களில் பங்கேற்றார். அதில் இவர் நான்கு முறை விருது பெற்றார். இந்த தொடரில் 01:54:55, என்ற கணக்கில் இவரது சிறந்த ஓட்டம் இருந்தது.  இவர் 2001 ஃபோர்டே டீ மர்மி ஐடியூ டிரையத்லான் ஐரோப்பிய கோப்பையை வென்றார். 2001 ஆம் ஆண்டில் பிரியா டா விட்டோரியா ஐடியூ டிரையத்லான் ஐரோப்பிய கோப்பையில் இரண்டாவது இடத்தைப் பிடித்தார்.

## குறிப்புகள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
பிம்பளே சௌதாகர்

**பிம்பளே சௌதாகர்** (**Pimple Saudagar **) இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சியின் பகுதியாகும். இது புனே மாநகராட்சிக்கு அருகில் உள்ளது. இப்பகுதி சிஞ்ச்வடுவிலிருந்து 6 கிலோ மீட்டர் தொலைவில் உள்ளது. இது அவுந்து மற்றும்  பாணேர் பகுதிகளுக்கு மையத்தில் உள்ளது. இப்பகுதி குடியிருப்புகள், கல்வி நிலையங்கள் மற்றும் மருத்துவமனைகள் அதிகம் கொண்ட மாநகரப் பகுதியாகும். இதன்  வெளிப்புறத்தில் ஹிஞ்சவடியில் இராஜிவ் காந்தி கணினி தொழில் நுட்ப பூங்கா உள்ளது. 

## போக்குவரத்து
புனே - நாசிக் பட்டா சாலையில் அமைந்த பிம்பளே சௌதாகர் பகுதிக்கு அருகே அமைந்த தொடருந்து நிலையம், காசர்வாடி தொடருந்து நிலையம் ஆகும். புனே மாநகரப் பேருந்துகள் பிம்பிளே சௌதாகர் பகுதியை புனே, பிம்பிரி, சிஞ்ச்வடு, பிம்பளே குரவ், ஹிஞ்சவடி, புனே சந்திப்பு தொடருந்து நிலையம், அவுந்து, சங்கவி போன்ற பகுதிகளுடன் இணைக்கிறது.  

### பள்ளிகள்
* விப்ஜியார் (VIBGYOR Group of Schools) பள்ளி
* குருகுல் பள்ளி 
* எஸ் என் பி பி பள்ளி (SNBP School)
## இதனையும் காண்க
* பிம்பளே குரவ்
* பிம்பிரி
* சிஞ்ச்வடு
* ஹிஞ்சவடி
* அவுந்து

## மேற்கோள்கள்

பகுப்பு:புனே
பிம்பிரி-சிஞ்ச்வடு மாநகராட்சிப் பகுதிகள்
புரந்தர் போர்

**புரந்தர் சண்டை** (**Battle of Purandar**) மராத்தியப் பேரரசுக்கும், முகலாயப் பேரரசுக்கும் இடையே 1665-இல் புரந்தரில் நடைபெற்ற சண்டை ஆகும். சிவாஜியின் பாதுகாப்பில் இருந்த  புரந்தர் கோட்டை போன்ற கோடைகளைக் கைப்பற்ற, முகலாயப் பேரரசர் அவுரங்கசீப், தனது படைத் தளபதிகளான முதலாம் ஜெய் சிங் மற்றும் திலிர் கானை படைகளுடன் அனுப்பினார். 2 சூன் 1665-இல் மராத்தியப் படைத்தலைவர் முரார்பாஜி தேஹ்பாண்டேவைக் கொன்று முகலாயப் படைகள் புரந்தர் கோட்டையைக் கைப்பற்றியது. புரந்தர் உடன்படிக்கையின் படி சிவாஜி, தனது கட்டுப்பாட்டில் இருந்த 23 கோட்டைகளை முகலாயர்களிடம் விட்டுக் கொடுத்தார். பின்னர் அனைத்தையும் மீட்டெடுத்தார்.

## மேற்கோள்கள்

## வெளி இணைப்புகள்
* Battle of Purandar and Treaty of Purandar

பகுப்பு:மராட்டியப் பேரரசு
பகுப்பு:மகாராட்டிர வரலாறு
மேலப்பாளையம் சட்டமன்றத் தொகுதி

**மேலப்பாளையம் சட்டமன்றத் தொகுதி** (*Melapalayam Assembly constituency*) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டத்தில் 1967 ஆம் ஆண்டு உருவாக்கப்பட்ட ஒரு சட்டமன்றத் தொகுதியாகும். 1971 ஆம் ஆண்டு வரை செயல்பட்ட இத்தொகுதி 1976 ஆம் ஆண்டு தொகுதி மறுசீரமைப்பின் போது நீக்கப்பட்டு பாளையங்கோட்டை சட்டமன்றத் தொகுதியுடன் இணைக்கப்பட்டது.

## சட்டமன்ற உறுப்பினர்கள்

## தேர்தல் முடிவுகள்

## மேற்கோள்கள்

## வெளியிணைப்புகள்
* 

பகுப்பு:திருநெல்வேலி மாவட்டத்தின் நீக்கப்பட்ட சட்டமன்றத் தொகுதிகள்
பீமாப்பள்ளி

**பீமாப்பள்ளி** (*Beemapally*) என்பது கேரளத்தின்,திருவனந்தபுரத்தின் புறநகர்ப் பகுதியாகும். இங்கு தெய்வீக சக்தி இருப்பதாக நம்பப்படும் பெண்ணான சையதுன்னிசா பீமா பீவி, அவரது மகன் சையது சுஹாதா மஹீன் அபுபக்கர் ஆகியோரின் கல்லறைகள் அமைத்துள்ள பீமாபள்ளி தர்கா ஷரீஃப் என்ற பள்ளிவாசலுக்காக பீமாப்பள்ளி பிரபலமானது. ஒவ்வொரு ஆண்டும் பீமா பீவியின் நினைவுநாளான்று சிறப்பான திருவிழா நடைபெறுகிறது, இதில் அனைத்து சமயங்களையும், சாதிகளையும் சேர்ந்த ஆயிரக்கணக்கான மக்கள் கலந்துகொள்கின்றனர். பீமாபள்ளி பள்ளிவாசலானது  அதன் உயர்ந்த மினாரெட்ட்டுகளுடன், அழகான முகப்புடன் விளங்கும் ஒரு  கட்டிடமாகும். நபிகள் நாயகத்தின் குடும்பத்தைச் சேர்ந்தவர் என்று நம்பப்படும் அதிசய சக்திகளைக் கொண்ட பெமா பீவியின் கல்லறை இந்த பள்ளிவாசலில் முக்கிய ஈர்ப்பாகும். அனைத்து சமய மக்களும் பீமாப்பள்ளியில் பிரார்த்தனை செய்ய வருகிறார்கள். 

## சந்தனக்கூடு விழா
பீமாப்பள்ளி பள்ளிவாசலில் நடக்கும் பிரபலமான வருடாந்திர உருஸ் விழாவில் அனைத்து தரப்பு யாத்ரீகர்களும் கலந்துகொள்கின்றனர். சையதுன்னிசா பீமா பீவியின் இறந்த நாளைக் குறிக்கும் நினைவு விழாவானது, ஜமா துல் அக்பரின் முதல் நாளில் தொடங்கி அடுத்த பத்து நாட்களுக்கு தொடர்கிறது.  பெரியவர்கள் மற்றும் பிற பக்தர்களின் முன்னிலையில் பள்ளிவாசலில் விழாவானது கொடியேற்றத்துடன் தொடங்குகிறது. பக்தர்கள் பூக்களாலும் ஊதுவத்திகளாலும் அலங்கரிக்கப்பட்ட பானைகளில் பணத்தை எடுத்துச் செல்கின்றனர். பானையின் வாய் வெள்ளைத் துணியால் கட்டபட்டு, அதன் கழுத்தில் ஒரு மாலை அணிவிக்கபடுகிறது. பானைகள் சந்தனக் குழம்பால் பூசப்படுகின்றன. அதனால்தான் திருவிழாவை சந்தனக்குடம்  என்று அழைக்கின்றனர். பீமபள்ளி பள்ளிவாசல் விழாவின் போது  பல கலை வடிவங்கள் பள்ளிவாசலில் நிகழ்த்தப்படுகின்றன. சமய விவாதங்கள் பல நடத்தப்படுகின்றன மற்றும் இஸ்லாமிய பக்தி பாடல்கள் மசூதிக்கு வெளியே பாடபடுகின்றன. சந்தனகுடம் மகோத்சவத்தின் இறுதி நாளில், பீமா பீபியின் கல்லறையிலிருந்து  கொடி இறக்கபடுகிறது;  யானைகளைக்கொண்டு ஒரு பெரிய ஊர்வலத்துடன்,  பஞ்ச வத்ய  இசை நிகழ்த்தபடுகிறது. 

## குறிப்புகள்

## வெளி இணைப்புகள்

* கேரள சுற்றுலா 
* மசூதியில் வீடியோ  
பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:Coordinates on Wikidata
பகுப்பு:திருவனந்தபுரத்தின் புறநகர்ப் பகுதிகள்
அசியா எல் அன்னௌனி

**அசியா எல் அன்னௌனி** (*Assia El Hannouni)* (பிறப்பு: மே 30, 1981  இவர் ஓர் பிரான்சு தடகள வீரராவார். இவர் 800 மீட்டர் பாராலிம்பிக் விரைவோட்டத்தில் நிபுணத்துவம் பெற்றவர். இவருக்கு பார்வைக் குறைபாடு  உள்ளது. இடது கண் குறைவாகவும், வலது கண் முற்றிலும் தெரியாமலும் இருக்கிறார். இவர் 800 மீ விரைவோட்டப் போட்டிகளில், குறைபாடுகள் இல்லாத விளையாட்டு வீரர்களுக்கு எதிராக ஓடுகிறார்.

2004 ஆம் ஆண்டு ஏதென்ஸில் நடந்த கோடைகால பாராலிம்பிக்கில் தனது நாட்டைப் பிரதிநிதித்துவப்படுத்திய இவர், 100 மீ, 200 மீ, 400 மீ மற்றும் 800 மீ. விரைவோட்டப் போட்டிகளில் நான்கு தங்கப் பதக்கங்களை வென்றார். ஒவ்வொரு நிகழ்விலும் உலக சாதனையை முறியடிக்கப்பட்டது.

2008 ஆம் ஆண்டு பெய்ஜிங்கில் நடந்த கோடைகால பாராலிம்பிக்கில் இவர் மீண்டும் பிரான்சைப் பிரதிநிதித்துவப்படுத்தினார். மேலும் விளையாட்டுகளின் தொடக்க விழாவில் நாட்டின் கொடியை ஏந்திச் சென்றார். இவர் 800 மீ விரைவோட்டத்தில் (டி 13/12) 2'4.96 மணி நேரத்தில் ஓடி வெள்ளிப் பதக்கம் வென்றார். 1500 மீ. பிரிவில் வெள்ளி வெல்லும் முன் 200 மீ., 400 மீ. விரைவோட்டத்தில் தங்கம் வென்றார்.

2007 ஆம் ஆண்டில், இவர் மாற்றுத் திறனாளிகள் பிரிவில் பெண்கள் 800 மீட்டர் விரைவோட்டத்தில் ஒரு புதிய உலக சாதனை படைத்தார். ( 2'6.76 நேரம்). அதே ஆண்டு, பிரெஞ்சு தேசிய உள்ளரங்கப் போட்டிகளில் 800 மீட்டரில் ஊனமுற்றோர் அல்லாத விளையாட்டு வீரர்களுக்கு எதிராக போட்டியிட்டு ஐந்தாவது இடத்தைப் பிடித்தார்.

2007 ஆம் ஆண்டு நிலவரப்படி, இவர் தேசிய விளையாட்டு மற்றும் உடற்கல்வி நிறுவனத்தில் ஊடகவியல் படித்து வருகிறார்.

## குறிப்புகள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
டேனீலா சிமெட்

**டேனீலா செமெட்** (*Daniela Chmet*) (பிறப்பு: 1979 ஆகத்து 14) இவர் ஓர் இத்தாலிய தொழில்முறை முத்தரப்பு, 2007 தேசிய விரைவோட்ட வீரராவார். மேலும், இவர் 2002, 2003, 2004, 2005 மற்றும் 2009 ஆண்டுகளின் பயாத்தல் போட்டிகளில் உலக வெற்றியாளர் ஆவார்.

## சுயசரிதை
2004 முதல் 2010 வரையிலான ஏழு ஆண்டுகளில், 32 ஐடியூ போட்டிகளில் பங்கேற்று ஆறு முதல் பத்து இடங்களைப் பெற்றார். 2006 ஆம் ஆண்டில், கான்கனில் நடந்த அணி உலகப் போட்டிகளில் நாடியா கோர்டாசா மற்றும் பீட்ரைசு லான்சா ஆகியோருடன் வென்றார். 2008 ஆம் ஆண்டில், பெய்ஜிங் ஒலிம்பிக்கில், இடுப்பு எலும்பு முறிவு காரணமாக பின்வாங்க வேண்டிய நாடியா கோர்டாசாவிற்கு மாற்றாக இவர் பங்கேற்றார். ஆனால் இவரால் பந்தயத்தை முடிக்க முடியவில்லை.

இவர் காவலர் விளையாட்டுக் கழகமான *ஜி.எஸ்.* பியாம் ஓரோவை பிரதிநிதித்துவப்படுத்தினார்.

## ஐடியூபோட்டிகள்
2004 முதல் 2010 வரையிலான ஏழு ஆண்டுகளில் 33 ஐடியூ போட்டிகளில் பங்கேற்று 6 முதல் பத்து இடங்களை அடைந்தார்.

## குறிப்புகள்

## வெளி இணைப்புகள்
* Daniela Chmet at Fiamme Oro
* Italian Triathlon Federation

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
மாலினி சாத்தப்பன்

**மாலினி சாத்தப்பன்** (, பிறப்பு: நவம்பர் 14, 1996) தமிழ் மற்றும் இந்தி உள்ளிட்ட இந்திய மொழிகளில் நடித்துள்ள தமிழ் துணை நடிகை ஆவார். இலங்கை உள்நாட்டு போர் தொடர்பான கதை தளத்தை அடிப்படையாகக் கொண்டு 2013 ஆம் ஆண்டு இந்தியில் வெளிவந்த மெட்ராஸ் கஃபே திரைப்படத்தில் குழந்தை நட்சத்திரமாக அறிமுகமானார் மாலினி. 2013 ஆம் ஆண்டில் தமிழ்நாட்டில் வெளியிடுவதற்கு தடைசெய்யப்பட்ட இனம் (சிலோன்) படத்தில் தனது சிறப்பான நடிப்பை வெளிப்படுத்தி பிரபலமானார் மாலினி. 2020 வரை சுமார் 11 படங்களில் இவர் குணச்சித்திர கதாபாத்திரங்களில் நடித்துள்ளார்.

## பிறப்பு
தமிழ்நாட்டின் கும்பகோணம் நகரத்தை பூர்விகமாக கொண்டவர். தஞ்சாவூரில் 14 நவம்பர் 1996 ஆம் தேதி பிறந்த இவரின் தந்தை சாத்தப்பன் இந்திய இராணுவத்திலும்,  தாயார் சீதாலெட்சுமி கனடாவிலும் மருத்துவ பணியில் இருக்கின்றனர்.

## திரையுலக பயணம்
மாலினி சாத்தப்பன் தனது பள்ளிபடிப்பை தஞ்சாவூர் மற்றும் சென்னையிலும், சில காலம் ராஜஸ்தான் மாநிலத்தில் உயர்கல்வி படிப்பையும் படித்தார். இதன் பின்னர் இங்கிலாந்து தலைநகர் இலண்டனில் உள்ள பிரபல கிங்ஸ் மருத்துவக்கல்லூரியில் இளங்கலை மருத்துவ பட்ட படிப்பில் சேர்ந்தார். நடிப்பின் மீதும், மருத்துவ துறையின் மீதும் கொண்ட ஆர்வத்தால் சில காலம் படித்துக்கொண்டே படத்திலும் துணை வேடங்களில் நடித்தார். 2016 ஆம் ஆண்டு முதல் விடாயுதம், 6 அத்யாயம், அடடே, ஆதித்யவர்மா, பாரிஸ் பாரிஸ், சூரரை போற்று, பப்பரப்பாம் உள்ளிட்ட படங்களில் துணை நடிகையாக நடித்துள்ளார் மாலினி சாத்தப்பன். மேலும் படப்பிடிப்பில் உள்ள பன்னிக்குட்டி, 1818 ஆகிய படங்களிலும் துணை நடிகையாக நடித்துவருகிறார் மாலினி சாத்தப்பன். நடிப்பு மட்டுமின்றி வடிவழகு மற்றும் எழுதுவதிலும் ஆர்வம் காட்டிவருகிறார் மாலினி.

## திரைப்பட வரலாறு

## விருதுகள்
* 2018 - டொரோண்டோ சர்வதேச தமிழ்சங்கத்தின் “மயில்” விருது
* 2014 - ஸ்ரீலங்கா மிர்ச்சியின் சிறந்த துணை நடிகை விருது.

## மேற்கோள்களும் குறிப்புக்களும்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:1996 பிறப்புகள்
குல்மார்க் சட்டமன்றத் தொகுதி

**குல்மார்க் சட்டமன்றத் தொகுதி** என்பது இந்தியாவின் வட மாநிலமான சம்மு காசுமீரின் 90 சம்மு காசுமீர் சட்டப் பேரவை தொகுதிகளில் ஓர் தொகுதியாகும். குல்மார்க் பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## தேர்தல் முடிவுகள்
2014 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் மக்கள் சனநாயக கட்சி வேட்பாளர் முகம்மது அப்பாசு வானே 2811 வாக்குகள் வித்தியாசத்தில் வெற்றி பெற்றார்.

## சட்டமன்ற உறுப்பினர்கள்

## மேற்கோள்கள்
 
 

பகுப்பு:சம்மு காசுமீர் சட்டப் பேரவை தொகுதிகள்
அசுனா குகுண்டக்வே

**அசுனா குகுண்டக்வே** (*Husnah Kukundakwe*) (பிறப்பு 2007) இவர் ஓர் உகாண்டா நீச்சல் வீரராவார். இவர் தற்போது நாட்டின் ஒரே வகைப்படுத்தப்பட்ட பாராலிம்பிக் நீச்சல் வீரர் ஆவார். லண்டனில் நடந்த உலக நீச்சல் போட்டிகளில் இவரது முதல் பங்களிப்பு சர்வதேச பாராலிம்பிக் கமிட்டியின் 2019 ஆம் ஆண்டின் சிறந்த 10 தருணங்களில் குறிப்பிடப்பட்டுள்ளது  .

## பின்னணி மற்றும் கல்வி
இவர் 2007 இல் ருபாகா மருத்துவமனையில் அசிமா படாமுரிசா மற்றும் அகமது அசிம்வே ஆகியோருக்குப் பிறந்தார் . இவருக்கு பிறவி குறைபாடு காரணமாக இவரது வலது கையின் கீழ் பகுதி நீக்கப்பட்டது.  . இவர் லினா பள்ளியில் பயின்றார். 2019 ஆம் ஆண்டு நிலவரப்படி, இவர் கம்பாலாவில் வசித்து வந்தார். மேலும் கம்பாலா புறநகர்ப் பகுதியான மெங்கோவில் உள்ள அப்பல்லோ காக்வா தொடக்கப்பள்ளியில் ஒரு மாணவராக இருந்தார்  .

## நீச்சலில் பங்கேற்பு
இவர் தனது ஐந்து வயதில் நீச்சலைத் தொடங்கினார். மேலும், டால்பின்ஸ் நீச்சல் கழகத்தின் உறுப்பினராக உள்ளார்  . கம்பாலாவின் கிரீன்ஹில் அகாதமியில் 2017 ஆம் ஆண்டில் 2017 ஆம் ஆண்டு டிஎஸ்டிவி நீச்சல் கண்காட்சிப் போட்டியில் பங்கேற்றார்  . 2018 கொரியா பாராலிம்பிக் இளைஞர் போட்டியில் இவர் பங்கேற்று 100 மீட்டர் *மார்பக ஸ்ட்ரோக்* நீச்சலில் தங்கம் வென்றார்  . 

மே 2019 நிலவரப்படி, சிங்கப்பூரில் நடந்த உலக பாரா நீச்சல் உலகத் தொடர் 2019 இல் மதிப்பாய்வு செய்யப்பட்ட எஸ் 9 (ஃப்ரீஸ்டைல், பட்டாம்பூச்சி மற்றும் பேக்ஸ்ட்ரோக்), எஸ்.பி 8 (மார்பக ஸ்ட்ரோக்) மற்றும் எஸ்.எம் 9 (தனிநபர் மெட்லி) ஆகியவற்றில் இவர் போட்டியிட்டார்  . 100 மீ மார்பக ஸ்ட்ரோக் (1: 57.8), 100 மீ ஃப்ரீஸ்டைல் (1: 30.43) மற்றும் 50 மீ ஃப்ரீஸ்டைல் (40.24)   ஆகியவற்றில் இவர் மூன்று தனிப்பட்ட சிறந்த நேரங்களை பதிவு செய்தார். 

இந்த நிகழ்விலிருந்து, இலண்டன் 2019 உலக பாரா நீச்சல் போட்டியில் கலந்து கொள்ள இவர் தகுதி பெற்று,  உகாண்டாவின் ஒரே பிரதிநிதியாக இருந்தார்  . இந்த நிகழ்வில் இவர் 50 மீ (38.14), 100 மீ (1: 24.85) *பிரீஸ்டைல்* நிகழ்வுகளில்    பங்கேற்று பதிவு செய்தார்.

## வெளி இணைப்புகள்
* World Para Swimming
* Dolphins Swim Club Kampala 
* Uganda Paralympic Committee
* Husna Kukundakwe on the Olympic Channel
## குறிப்புகள்

பகுப்பு:2007 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
கிறிஸ்டின் அகுல்லோ

**கிறிஸ்டின் அகுல்லோ** (*Christine Akullo*) (பிறப்பு 1990 சூன் 23) இவர் ஓர் உகாண்டா பாராலிம்பிக் தடகள வீரராவார். டி 13 பிரிவில் போட்டியிடுகிறார். மொசாம்பிக், மாபுடோவில் நடந்த 2011 அனைத்து ஆப்பிரிக்கா விளையாட்டிலும், 2015 ஆல் ஆப்பிரிக்கா விளையாட்டுப் போட்டிகளிலும் இவர் 100 மீ  ஒட்டத்தில் தங்கம் வென்றார். இலண்டனில் 2012 கோடைகால பாராலிம்பிக்கில் உகாண்டாவின் கொடி ஏந்தியவராகவும் இருந்தார்.

## பின்னணி மற்றும் கல்வி
இவர் உகாண்டாவின் சொரோட்டி மாவட்டத்தின் அபோக்கில் ஜோசப் அயோம் , ஜென்னட் ரோஸ் அகிரோ ஆகியோருக்குப் பிறந்தார். 1998 இல் மலேரியாவால் பாதிக்கப்பட்ட பின்னர், இவர் ஓரளவு பார்வையற்றவராக ஆனார்.

1996 மற்றும் 2004 க்கு இடையில், இவர் தனது ஆரம்பக் கல்வியை எம்பலே மாவட்டத்தில் உள்ள நமதலா தொடக்கப்பள்ளியில் பெற்றார். பின்னர் இவர் 2006 இல் சொரொட்டியில் உள்ள கண்பார்வையற்றவருக்கான புனித பிரான்சிஸ் மடேரா பள்ளியில் சேர்ந்தார்.  2011 இல் தனது ஏ- தரத்தை முடித்தார். உள்ளூரில் இவர்  அமெரிக்காவின் வர்ஜீனியா, ரிச்மண்டில் உள்ள ஒரு குழந்தை மேம்பாட்டு அமைப்பின் மூலம் உதவித் தொகை பெற்றார்.  மேலும் இவர் விளையாட்டு அறிவியலில் இளங்கலை பட்டம் பெற செப்டம்பர் 2012 இல் மேக்கரேர் பல்கலைக்கழகத்தில் சேரப்போவதாக தெரிவித்தார்.  2015 ஆம் ஆண்டு நிலவரப்படி, அமுரியா மாவட்டத்தில் உள்ள மோருங்கதுனி பகுதியில் இவர் வசிக்கிறார்.

## தடகளம்
2007 ஆம் ஆண்டில் இவர் தேசிய அணியில் சேர்ந்தார். ஆனால் 2010 ஆம் ஆண்டில் சொரொட்டியில் இருந்தபோதுதான் இவர் பாரா-தடகளத்தை எடுத்தார் என்று பிற வட்டாரங்கள் கூறுகின்றன. இவர்  100 மீ, 200 மீ மற்றும் 400 மீ.போன்ற  பல மாவட்டப் போட்டிகளில் பங்கேற்றார்.

டெய்லி மானிட்டர் என்ற இதழின் கூற்றுப்படி, 2010 ஆம் ஆண்டில் நைரோபி, கென்யாவில் நடந்த கிரேட் லேக்ஸ் போட்டியில் இவரது முதல் சர்வதேச பந்தயம் நடைபெற்றது. அதில் இவர் 100 மீ, 200 மீ மற்றும் 400 மீ. போட்டிகளில் பங்கேற்று தங்கம் வென்றார். மொசாம்பிக்கின் மாபுடோவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் தங்கப்பதக்கத்தை வென்றார்.

2015 ஆம் ஆண்டில், பிராசாவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் இவர் 13.34 வினாடிகளில் ஓடி மற்றொரு தங்கப் பதக்கம் வென்றார். பின்னர் 2017 ஆம் ஆண்டில், இலண்டனில் நடந்த உலக பாரா தடகளப் போட்டியில் டி 13, எஃப் 13 100 மற்றும் 400 மீ. பிரிவுகளில் பங்கேற்றார்.

அந்த ஆண்டு நவம்பரில் துபாயில் நடைபெற்ற 2019 உலக பாரா தடகளப் போட்டிகளில் இவர், உகாண்டாவைப் பிரதிநிதித்துவப்படுத்தினார். அதில் இவர் டி 13 100 மீ இரண்டாவது அரையிறுதியின் ஐந்தாவது இடத்தைப் பிடித்தார். இதனால் ஒலிம்பிக்கில் கலந்து கொள்ளும் தகுதியை இழந்தார்.

## குறிப்புகள்

## வெளி இணைப்புகள்
* Christine Akullo at the International Paralympic Committee
* Uganda Paralympic Committee

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
தெலுங்கு இலக்கணம்

தெலுங்கு மொழியில் முதல் இலக்கணமாக (தெலுங்கு: వ్యాకరణం vyākaraṇam), ஆந்திர சப்த சிந்தாமணி (தெலுங்கு : ఆంధ్ర శబ్ద చింతామణి Āndhra śabda cintāmaṇi) சமஸ்கிருதத்தில் எழுதப்பட்டது. இதன் ஆசிரியர் நன்னயா ஆவார். இவர் தெலுங்கு மொழியின் முதல் கவிஞராக (ஆதிகவி) விளங்குகின்றார். அதுமட்டுமின்றித் தெலுங்கு மொழியின் இலக்கண கர்த்தாக்களுள் முதல்வராகவும் இடம்பெறுகின்றார். இவர் 11ஆம் நூற்றாண்டில் வாழ்ந்தவராகக் கருதப்படுகிறார். இவருக்குப் பிறகு அதர்வணாவும் அகோபலாவும் சூத்திரங்களை உருவாக்கியுள்ளனர். அவை வர்திகாஷ், பாஷ்யம் என்பன.

நன்னய்யாவிடமிருந்து கருத்துகளையும் கோட்பாடுகளையும் பெற்று 19ஆம் நூற்றாண்டில் சின்னாய சூரி, தான் எழுதிய தெலுங்கு இலக்கண நூலாகிய பாலவியாகரணத்தில் (குறிப்பு- இது குழந்தைகளுக்கான இலக்கணம்), விரிவாக விளக்கியுள்ளார்.

நன்னயாவின் கூற்றுப்படி 'நியம' அல்லாத மொழிகளையும் வியாகரணத்தைப் பின்பற்றாத மொழியையும் கிராமியம் (கிராமிய மொழியம்) அல்லது அபப்பிரம்சம், என அழைக்கப்படுகிறது. இவ்விலக்கணத்தில் அம்மொழிகள் இலக்கிய பயன்பாட்டிற்குத் தகுதியற்றதாக உள்ளது. தெலுங்கில் உள்ள அனைத்து இலக்கிய நூல்களும் வியாகரணத்தைப் பின்பற்றுகின்றன.

## திரிதல்
பிற திராவிட மொழிகளைவிட தெலுங்கு அதிகம் திரிந்துள்ளது. குறிப்பாகத் தெலுங்குப் பெயர்ச்சொற்களுள் எண் (ஒருமை, பன்மை), பாலினம் (ஆண்பால், ஆண்பால் அல்லாதவை), இலக்கண வழக்கு (எழுவாய் வேற்றுமை, செயப்படுபொருள் வேற்றுமை, கருவி வேற்றுமை, கொடை வேற்றுமை, நீங்கல் வேற்றுமை, உடைமை வேற்றுமை, இடவேற்றுமை, விளி வேற்றுமை) ஆகியவற்றில் திரிந்துள்ளன.

## பால்
தெலுங்கில் மூன்று பால்கள் உள்ளன.
*ஆண்பால் (புருஷ லிங்கமு)
*பெண்பால் (ஸிரீ லிங்கமு)
*அலிப்பால் (நபும்ஸக லிங்கமு)

தெலுங்கில் (–டு) பின்னொட்டாக அமைந்தால் ஆண்பாலைக் குறிக்கும். உதாரணத்திற்கு

*தம்முடு (தம்பி)
*முக்யுடு (முக்கியமான மனிதன்)
*ராமுடு (இராமன் )
*நாயகடு (தலைவர்)

இருப்பினும், ஆண்பால் வகுப்பைச் சேர்ந்த (-டு)வில் முடிவடையாத பெயர்ச்சொற்கள் உள்ளன. உதாரணத்திற்கு

*அந்நய (அண்ணன்)
*மாமய்ய (மாமா)

தெலுங்கில் (-டு)வில் முடிவடையும் பெரும்பாலான சொற்கள் சமஸ்கிருதத்தில் (-அ)வில் முடிவடையும். இவை சமஸ்கிருதச் சொற்களிலிருந்து கடன் வாங்குவதால் ஏற்படும் மாறுபாடு. எனவே, இந்த வார்த்தைகளின் பெண்பால் வடிவங்கள் சமஸ்கிருதச் சொற்களுக்குச் சமமானவை.

## எண் (வசனமு)

ஒரே ஒரு எண்ணிக்கையைக் கொண்ட சொல்லை ஒருமை (ஏக வசனமு) என்றும் ஒன்றுக்கு மேற்பட்டவற்றைக் குறிக்கும் சொல்லை (-கள்) ஆங்கிலத்தில் உள்ளதைப் போல பன்மை (பஹுவசனமு) என்றும் அழைக்கப்படுகிறது.

தெலுங்கில் பெரியவர்களை மரியாதையுடன் அழைக்கவும் பன்மை பயன்படுத்தப்படுகிறது. சில பெயர்ச்சொற்கள் எப்போதும் பன்மையாகவும் சில ஒருமையாகவும் உள்ளன. உதாரணமாக - நீர் (நீலு) - இது எப்போதும் பன்மை.

கடவுள் (பகவஸ்துடு), சூரியன் (சூரியடு), பூமி (பூமி), சந்திரனும் (சந்துருடு) - இச்சொற்கள் எப்பொழுதும் ஒருமையாகவே உள்ளன. எனினும், தேவலு பகவஸ்துடு ஒரு பன்மை வடிவம், பல தெய்வங்களைக் குறிப்பிடும் பொழுது இத்தன்மை பயன்படுத்தப்படுகிறது.

## வேற்றுமை

## வார்த்தை வரிசை

## நிறுத்தற்குறி

## சந்தி

## சமஸ்கிருதச் சந்திகள்

## சவாரதர்கசந்தி

## குணசந்தி

## விருதிசந்தி

## கிராமியச் சந்தி

## சமாசம்

## அலங்காரம்

## மேலும் காண்க
#தெலுங்கு மொழி
#தெலுங்கு இலக்கியம்
#தெலுங்கு மக்கள்
#தெலுங்கு வளர்ச்சி
#சதாவஹன வம்சம்
#சமஸ்கிருத இலக்கணம்
#சமஸ்கிருதப் பிரதிபெயர்கள்

## மேற்கோள்கள்

பகுப்பு:தெலுங்கு
பகுப்பு:மொழிகளின் இலக்கணங்கள்
அவுரங்காபாத் (சட்டமன்ற தொகுதி)

**அவுரங்காபாத் (சட்டமன்ற தொகுதி)** இந்தியாவின் மேற்கு வங்காளம்  மாநிலத்தின் முர்ஷிதாபாத் மாவட்டத்தில் உள்ள ஓர் சட்டமன்றத் தொகுதியாகும். இந்தியாவின் தொகுதி மறுசீரமைப்பு ஆணையகத்தின் பரிந்துரைக்கமைய அவுரங்காபாத் சட்டமன்ற தொகுதி 2011 முதல் இரண்டு புதிய தொகுதிகளாக பிரிக்கப்பட்டது. தற்போது இந்த சட்டமன்ற தொகுதி சம்சர்கஞ்ச் (சட்டமன்ற தொகுதி) மற்றும் ரகுநாத்கஞ்ச் (சட்டமன்ற தொகுதி) ஆகவுள்ளது 

இது ஜாங்கிபூரின் மக்களவைத் தொகுதிக்கு உட்பட்ட ஒரு பகுதியாக உள்ளது. 

## தேர்தல் முடிவுகள்
2006 மாநில சட்டமன்றத் தேர்தலில், சிபிஐ (எம்) கட்சியின்  துவாப் அலி அவுரங்காபாத் சட்டமன்றத் தொகுதியில் போட்டியிட்டு காங்கிரஸின் வேட்பாளர் ஹுமாயூன் ரேசாவை தோற்கடித்தார். காங்கிரஸ் கட்சியின் வேட்பாளர் ஹுமாயுன் ரேசா 2001 ல் நடந்த சட்டமன்றத் தேர்தலில் சிபிஐ கட்சியின் வேட்பாளர் நூர் முகமது தோற்கடித்தார்  மற்றும் 1996 ல் சிபிஐ (எம்) வேட்பாளர் துவாப் அலி தோற்கடித்தார்.
மேலும் 1991இல் நடந்த தேர்தலில் இதே சிபிஐ (எம்) வேட்பாளர் துவாப் அலி  காங்கிரஸ் கட்சியின்  ஹுமாயுன் ரேசாவை தோற்கடித்தார்.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காள சட்டமன்றத் தொகுதிகள்